**Ι.Θ. Κακριδής, ο φιλόλογος (1901-1992)**

Ο Ιωάννης Κακριδής υπήρξε φιλόλογος με σπουδαία διαδρομή στις αίθουσες διδασκαλίας πανεπιστημίων της Ελλάδας, της Γερμανίας και της Σουηδίας. Υπήρξε πρωτοπόρος στην εφαρμογή του μονοτονικού στη νέα ελληνική γλώσσα. Όντας ένας από τους τρεις μεγαλύτερους Ομηριστές του εικοστού αιώνα και γνωρίζοντας την ελληνική γλώσσα σε όλη της τη διαχρονία, εξέδωσε μέσα στην Κατοχή (1941) μια διάλεξή του σε μονοτονικό. Η Φιλοσοφική Σχολή Αθηνών, πιστή στην παράδοση του γλωσσαμυντορισμού του Μιστριώτη και των Ευαγγελικών και των Ορεστειακών, τον μήνυσε και τον απέλυσε. Η δίκη που διεξήχθη ονομάστηκε η "Δίκη των Τόνων".
Αργότερα η Ελλάδα με τη συνηγορία και του Εμμανουήλ Κριαρά και άλλων φωτισμένων δημοτικιστών επέβαλε το μονοτονικό, παρά την αντίδραση των καθαρολόγων.
Ο Ι.Θ.Κακριδής ωστόσο υπήρξε και φιλόλογος που νοιάστηκε για τους νεότερους συναδέλφους του. Το έργο υποστήριξης της φιλολογίας στην Ελλάδα το ανέλαβε ο Ι.Θ.Κακριδής. Δημιούργησε τη "Βιβλιοθήκη του Φιλολόγου", μια σειρά από θεμελιώδεις μονογραφίες για την κατανόηση της γλώσσας και του πολιτισμού των αρχαίων Ελλήνων.
Μεταξύ αυτών το "Μεταφραστικό Πρόβλημα", τα "Ερμηνευτικά Σχόλια στον Επιτάφιο", τα "Ομηρικά Θέματα" και βεβαίως οι αποδόσεις στη νέα ελληνική των δύο επών του Ομήρου σε συνεργασία με τον Νίκο Καζαντζάκη και η πεντάτομη αρχαία ελληνική μυθολογία.